દુનિયાના જુદા-જુદા વર્ગો અને મહિલાઓનું યોગ્ય પ્રતિનિધિત્વ રહે એ માટે એકેડમી ઓફ મોશન પિક્ચર આર્ટ્સ એન્ડ સાયન્સીસ દ્વારા વિશેષ પ્રયાસ કરાયા છે. એટલા માટે જ આ વખતે લિસ્ટમાં 49 ટકા મહિલાઓ છે. સાથે જ અશ્વેતોના પ્રતિનિધિત્વમાં પણ વધારો કરવામાં આવ્યો છે. વાસ્તવમાં એકેડમી એવોર્ડ્ઝ કમિટીમાં અશ્વેતોની ઉપેક્ષા કરવામાં આવતી હોવાનો આક્ષેપ મુકાતો રહ્યો છે. સાથે જ ઇન્ટરનેશનલ એન્ટરટેઇનમેન્ટની દુનિયામાં મહિલાઓના શારીરિક શોષણના ઇશ્યૂની પણ ખૂબ ચર્ચા થઈ રહી છે. એટલે જ આ વખતે ખાસ કરીને તમામ પ્રકારની વ્યક્તિઓને સામેલ કરવાનો પ્રયાસ કરાયો છે, ત્યાં સુધી કે, ઇન્ડિયા, મેક્સિકો અને ફ્રાન્સની ફીમેલ સિનેમેટોગ્રાફર્સને પણ ઇન્વાઇટ કરાઈ છે.